**TÁJÉKOZTATÓ A MÉHÉSZETI JÁRMŰVEKRE IGÉNYBE VEHETŐ MEZŐGAZDASÁGI CSEKÉLY ÖSSZEGŰ (DE MINIMIS) TÁMOGATÁSRÓL**

 ***A támogatás alapja:***  A méhészeti járművekre igénybe vehető mezőgazdasági csekély összegű (de minimis) támogatásról szóló 4/2014 (I. 27.) VM rendelet alapján vissza nem térítendő mezőgazdasági csekély összegű (de minimis) támogatást igényelhet az a méhész, akinek üzemeltetésében méhészeti eszközhordozó jármű, illetve vándor méhesház van, az üzemben tartásához kapcsolódó megfizetett, és igazolt költségekre, továbbá a 2018. évben megvásárolt OBU fedélzeti rendszer megvásárlásához kapcsolódó költségekre. Méhészeti eszközhordozónak számít az a jármű, amely minimum 3,5 t össztömegű közúti jármű, minimum O3 kategóriás pótkocsi, vagy azokból álló járműszerelvény, amelyet kizárólag kaptárok, méhek, méhészeti termékek és közvetlenül a méhészeti tevékenységben használt eszközök szállítására alkalmaznak.

A támogatás igénybevételére az a méhész jogosult, akinek a tárgyévben, azaz 2018. évben elvégzett monitoring vizsgálata alapján legalább nyolcvan méhcsalád volt a tulajdonában, és a vizsgálat adatait a kérelmező kötelezettsége szerint bejelentette a Tenyészet Információs Rendszerbe (TIR).

#  A támogatás igénybe vehető:

*-* akinek a tárgyévben elvégzett monitoring vizsgálata alapján legalább nyolcvan méhcsalád volt a tulajdonában, és a vizsgálat adatait a kérelmező kötelezettsége szerint bejelentette a Tenyészet Információs Rendszerbe (a továbbiakban: TIR),

* akinek az üzemeltetésében lévő méhészeti eszközhordozó jármű, illetve vándor méhesház vándorlás céljára történő üzemben tartásáról az Országos Magyar Méhészeti Egyesület igazolást állított ki,
* aki a támogatási kérelem benyújtásának időpontjában
* nem rendelkezik adók módjára behajtható köztartozással vagy lejárt esedékességű adótartozással, kivéve, ha az adóhatóság számára fizetési halasztást vagy részletfizetést engedélyezett,
* nem áll felszámolási, végelszámolási eljárás, csődeljárás alatt,
* megfelel a rendezett munkaügyi kapcsolatok feltétel követelményeinek, és
* aki a támogatási kérelem benyújtásával egyidejűleg nyilatkozik,
* aki megfelel az agrár- és vidékfejlesztési állami támogatásokkal kapcsolatos egyes eljárási kérdésekről szóló 353/2012. (XII. 13.) Korm. rendelet 11/A. §-ában meghatározott feltételeknek.

#  A támogatás mértéke:

A támogatás mértéke a kérelmező üzemeltetésében lévő méhészeti eszközhordozó járműre, illetve vándor méhesházra a támogatási kérelem benyújtásának évét megelőző naptári évben igazoltan megfizetett kötelező gépjármű-felelősségbiztosítási, illetve gépjárműadó költsége, továbbá, OBU fedélzeti rendszer nettó ára, de legfeljebb 40 ezer forint.

A támogatás összege a kérelmező rendelkezésére álló szabad csekély összegű (de minimis) keret figyelembevételével kerül meghatározásra.

# A kifizetési kérelem benyújtásának módja, helye:

A támogatási kérelmet az N0634 számú „Támogatási kérelem” nyomtatványon **2019. február 15 - 2019. április 15.** között a MÁK Piaci Támogatások és Külkereskedelmi Intézkedések Igazgatóságához postai úton az alábbi címre kell benyújtani:

## Magyar Államkincstár Piaci Támogatások és Külkereskedelmi Intézkedések Igazgatósága 1476 Budapest Pf. 407.

Tárgyév: a támogatási kérelem benyújtásának évét megelőző naptári év. Támogatási kérelem évente csak egy alkalommal nyújtható be!

**Fontos!** Amennyiben a borítékon a postai feladás dátuma későbbi, mint 2019. április 15., úgy a kérelmet a MÁK érdemi vizsgálat nélkül elutasítja.

Tekintettel arra, hogy a benyújtott kérelmek hiánytalan és hibátlan volta felgyorsítja a MÁK ügyintézését, ennek érdekében az OMME a kérelmek összeállításában, a hibák és hiányok előzetes feltárásában segítséget nyújt a méhészek számára. Amennyiben szeretné ezt igénybe venni, úgy a kérelmet előzetesen az OMME központjába kell benyújtani. Az OMME igazolás kiállítása, a hiányosan benyújtott kérelmek előzetes hiánypótlása után azt a MÁK Központi Hivatalához továbbítja.

Az OMME-ba történő benyújtás végső határideje: **2019. április 1-ig**

Postacím: Országos Magyar Méhészeti Egyesület, 1450 Budapest 9, Pf.: 116.

# Benyújtandó dokumentumok:

## [N0816](http://www.omme.hu/wp-content/uploads/2019/02/1.-sz%C3%A1m%C3%BA-mell%C3%A9klet-T%C3%A1mogat%C3%A1si-k%C3%A9relem-N0816.pdf) számú támogatási kérelem nyomtatvány hoz csatolni kell:

Az **Országos Magyar Méhészeti Egyesület tárgyévet követő évben kiállított igazolását** a kérelmező üzemeltetésében lévő méhészeti eszközhordozó jármű, illetve vándor méhesház vándorlás céljára történő üzemben tartásáról (A igazolást az OMME állítja ki, ehhez küldje be az OMME-hez az OMME kiadási kérelmet,valamint a 70/2003 (VI.27) FVM rendelet 2. számú melléklet másolati példányát /állatorvosi igazolás méhcsaládok állat-egészségügyi vizsgálatáról/ , 3. számú melléklet másolati példányát

/bejelentőlap+ igazoló szelvény/, 4. számú melléklet /kijelentőlap+ igazoló szelvény/ másolati példányát.

1. A kérelmező üzemeltetésében lévő méhészeti eszközhordozó jármű, illetve vándor méhesház 2018. évben **érvényes forgalmi engedélyének vagy ideiglenes forgalomban tartási engedélyének másolatát**
2. A 2018. évben befizetett **kötelező gépjármű biztosítás díját tartalmazó szerződés, illetve** a tárgyévi díj összegére vonatkozó **biztosítói értesítés másolatát** és annak **befizetését igazoló szelvény** vagy a banki átutalást igazoló **számlakivonat másolatát**
3. A 2018. évben befizetendő **gépjárműadót megállapító határozat** és annak **befizetését igazoló szelvény** vagy a banki átutalást igazoló **számlakivonat másolatát**
4. A 2018. évben vásárolt **OBU fedélzeti rendszer** esetén a számla másolatát és **a befizetést igazoló szelvény vagy** banki átutalást igazoló számlakivonat másolatát.

#  A támogatást igénylő teendői:

* Év közbeni folyamatos feladat: a méhcsaládszám változások bejelentése a TIR/ENAR rendszerbe a 2153 számú nyomtatványon.
* A támogatás alapjául szolgáló eszközhordozót a tárgyévben üzembentartja.
* A támogatás alapjául szolgáló eszközhordozó járműre kötelező biztosítást köt és annak költségeit igazolja.
* A támogatás alapjául szolgáló eszközhordozó járművére gépjárműadót megfizeti és annak költségeit igazolja.
* Vándorméhészkedést folytat és annak tényét igazolja.
* A benyújtandó dokumentumoknál felsoroltakat a megjelölt határidőre és helyre beküldi.

# A támogatási kérelem nyomtatvány kitöltésének módja:

[N0816](http://www.omme.hu/wp-content/uploads/2019/02/1.-sz%C3%A1m%C3%BA-mell%C3%A9klet-T%C3%A1mogat%C3%A1si-k%C3%A9relem-N0816.pdf) **számú Támogatási kérelem**

1. - Az Ügyfél-azonosítási információ

Ügyfél- azonosító szám a MÁK által az ügyfél részére a nyilvántartásba vétel iránti kérelem benyújtása után visszaigazolt, tíz számjegyből álló azonosító. Ez nem azonos az adószámmal, személyi igazolvány számmal, adóazonosító jellel stb.

Amennyiben a kérelmező ilyen számmal még nem rendelkezik, akkor ezt a MÁK által rendszeresített G1010-01 (természetes személyek számára) illetve G1020-02 (nem természetes személyek számára) számú formanyomtatványon kérheti a hivataltól (legkésőbb a kifizetési kérelemmel együtt benyújtva).

1. - A Kapcsolattartási információnál közlendő személy neve az, akivel a kérelemmel kapcsolatos ügyintézés során, szükség esetén érdemben lehet beszélni (telefonon). Nem feltétlenül azonos a kérelmezővel.
2. - Az Igényelt támogatási összeget forintban kell megadni.
3. - Támogatás alapját képező méhészeti eszközhordozó jármű, illetve vándor méhesház adatai
4. - Nyilatkozat az általános csekély összegű támogatás(ok)ról pontnál meg kell jelölni, hogy részesült-e bármilyen (nem csak méhészeti jellegű) csekély összegű támogatásban ebben az évben és az ezt megelőző két évben. (A megfelelő rovatba kérem, tegyen X-et. Figyelem! Amennyiben a fentiek egyike sem kerül megjelölésre, úgy a nyilatkozat nemlegesnek tekintendő.)
5. - Nyilatkozat az egy és ugyanazon vállalkozás minőséghez kapcsolódóan pontnál amennyiben a támogatást igénylő nem minősül egyéb vállalkozással/vállalkozásokkal

„egy és ugyanazon vállalkozásnak”, illetve a naptári évvel megegyező üzleti évet alkalmaz, úgy a *nem minősülök* pontot kell bejelölnie.

Amennyiben egy és ugyanazon vállalkozásnak minősül úgy arról a kérelemmel egyidejűleg kell nyilatkoznia, vagy már korábban kellett nyilatkozott erről.

1. - 9. pontnál A nyomtatvány **eredeti** aláírás és keltezés nélkül érvénytelen!